dh-unibe/image-text_koenigsfelden-charters-post-1500 huggingface dataset:
Ich, Ruͦdolff Hoffmeister, ritter, schulth̄s ze Bern, beken̄ offenlich mitt disem brieff, das ich
uff hùttigen tag, datū disz briefs, innamen und anstatt miner hˀren von Bern die tafern
zuͦ Windisch mitt aller ir zuͦgehoͤrd, als die vormaln Ruͤtschman Waltman von Windisch
von den genēpten minē hˀn von Bern zelechen gehept hat nach lut des briefs, darùbˀ geben,
dem erbˀn Henszlin Meiger von Gebistorff und sinen erben, ✳ der sy ouch von dem genēptē
Ruͦtschman Waltman gekoufft und derselb Waltman sy daruff, im die zelichend, uffgeben
hàt, ✳ fùr mich und min nachkomen ze rechtem lechn̄, ✳ wie das von alterhar zelechn̄ komē
und gebracht ist, ✳ hab gelichn̄, ✳ lich inen ouch die innamē, als vor stât, ✳ was ich inē durch recht
daran zelichende han, lichn̄ sol und mag, ✳ also das er und sin erbn̄ dieselbn̄ tafern mitt
sampt aller ir rechtsami und zuͤgehoͤrd, als vor stàt, ✳ soͤllent und mogent besitzen, in̄haben,
nutzen und niessen und der statt von Bern davon und mitt gewˀtig und gehorsam
ze sind und ze tuͦnd, als lechn̄lùt irn lechenhˀn pflichtig und vˀbund₎ sind zetuͦnd, des er
mir ouch gesworn hat, ✳ doch denselbn̄ minen hˀn von Bern ander lechenschafft, manschafft und andˀn irn rechten ân schad₎, alles nach lechens und landsrecht, sitt und gewonheit ungevˀlich. inkrafft und mitt urkùnd disz briefs, der des zù vestem urkùnd
mitt minem, des obgen̄ schulth̄n, angehencktem insigel versigelt und gebn̄ ist ze Badē
uff mittwuchn̄ nach mittervasten, nach Cristi gebùrt vierzechenhundert vierzig und
Königsf. 622
Staatsarchiv
AARGAU
ein lechen ùber die
taffern zuͦ Windisch
✳
K
✳ D ✳ 11 ✳ b ✳
b ij